
Sve astrologijske sastavnice, polja, znakovi, planeti, i ino u kozmogramu, simboliziraju 
arhetipske procese unutar kolektivno nesvjesnoga, odnosno prispodobljuju temeljne 
pripadne obrasce unutar ukupnosti čovjekova doživljavanja i ponašanja, kao stanovite 
poredbene značajke prvotnoga psihičnog i/ili tvarnog ustrojstva a koji su, arhetipovi, 
sveopći, posvudašnji i vječni u postojanju i trajanju. 


Pritom valja ponovno naglasiti, planeti jesu stvarna nebeska tijela ali ne predstavljaju 
neposredno stvarne osobe što je, dakako, i nemoguće, već samo vrste pretpostavljenih 
simboličkih 'mentalnih  slika', arhetipova, vrste očitovanih simboličkih predodžbi, 
djelotvornih sila i energija, koje osoba može pojmiti doživljavanjem i izraziti ponašanjem. 


Dakle, riječ planet samo je odgovarajuća izričajna zamjembenica kojom se 
prispodobljuje oblik različitog sa sličnim postojanjem, stoga je samo vjerojatna simbolička 
naznaka mogućeg unutarnjeg stajališta ličnosti, tjelesna ustrojstva i onoga što osobu 
pokreće u danim okolnostima, odnosno jezični izričaj prenesenoga značenja koji se rabi za 
objekt različit od onoga kojemu prvotno i zbiljski pripada ... kao što, primjerice, sat pokazuje 
vrijeme ali nije vrijeme niti na vrijeme utječe ... 

Primjerice, vrlo aktivan Mars u kozmogramu prispodobljuje nešto oštro, izravno, silovito, 
izazovno ... No, pritom ne poimamo da je planet Mars, tijelo Sunčeva sustava, izazivač ili 
uzročnik nezgoda što, dakako, ne može ni biti, već, u pripadnu prenesenu značenju, 
razumijevamo da razlog tomu leži u iznimno smionim, ali istodobno prenagljenim i nerijetko 
nerazboritim postupcima same osobe. Time Mars, onim što prispodobljuje, naznačuje ne 
samo mogućnost da se nabodemo ili u nešto zaletimo, pa i susretnemo s vrlo izravnom ili, 
čak, naprasitom osobom koja nije nužno muškoga spola, već nerijetko takvima određuje i 
nas same. Stoga, na osobnoj razini doživljavanja može biti naznakom izrazita, napose 
mišićna napor, pokušaja kakvoga prodora, promidžbe i potvrđivanja, ili srdžbe, iznimne 
smionosti sve do nepotrebna izlaganja pogibelji, upalna proces itd. 

Stoga, kada tijekom razmatranja bilo kojeg astrološkog čimbenika ili sastavnice 
primjenjujem riječi kao što su prožima, uzrokuje, stvara, utječe, djeluje, usmjerava, upravlja, 
pokreće, potiče, pokazuje, označava, naznačuje, navješćuje i sl., striktno mislim na 
prispodobe, izričajne zamjembenice u prenesenome značenju, primijenjene u astrologijski 
ugovorenomu simboličku prostorno-vremenskomu sustavu, suodnosno ljudskome biću, u nj 
upredene i 'pounutrene' poput stanovitih obilježja, značajki, sposobnosti, osobitosti, radnji, 
funkcije, procese, i inog.... 

Dakako, sve suodnosno trenutku vremena isključivo mjerenomu na Zemlji jer svaki 


vremenski odnos s bilo kojim nebeskim objektom, ovisno u njegovoj udaljenosti, odraz je 
nedavna i/ili već odavna minula trenutka - dakle prošlost. 

Iz korijenskoga kozmograma (kozmograma rođenja), kao temeljnoga, izvode se sve 
druge inačice, ponajprije, dva kozmograma koja ukazuju na posve različite dimenzije ljudske 
svijesti - kozmogram polja i kozmogram Mjesečeva čvora. Psihološka razlikovnost ovih triju 
kozmograma omogućuju nam bolje razumijevanja ljudskog iskustva. 


Iz kozmograma polja, pak, izvode se profilni i mjesni kozmogrami. 


Korijenski kozmogram 


Korijenski dozmogram (KK), prispodobljuje svekoliku 
unutarnju oblikovnu snagu, mogućnosti i sposobnosti 
ličnosti - od trenutka čovjeka rođenja i nadalje. 

Naime, presijecanjem i podvezivanjem pupčanice, 
prekida se 'tjelesna' veza s majkom, čime je organizam 
novorođenčeta prinuđen na neovisan rad što je, 
astrološki razmatrano, u prenesenu značenju, početak 
razvoja ličnosti kao očevidne pojavnosti unutar, za nj 
sada, novoga okruženja. Mlado je biće, promijenivši 
sredinu, prvi put zaplakalo i udahnulo zraka, što je zapravo njegova prva neovisna radnja, 
ali istodobno i snažna glasovna najava: Ja sam ovdje! Prvi udisaj uz istodobni krik početak je 


samosvojna, svima očevidna, razvoja u uzajamnu odnosu s okruženjem. Prvi udisaj, 
uvjetujući svoju nadopunjujuću suprotnost izdisaj, pokrenu je otkucavanje životna pulsa. 
Ovaj kozmogram, zapravo, uobičajeni je način izradbe kozmograma, čiji se izračun i prikaz 
temelji na zodijaku, zapravo krugu sunčeve putanje ekliptikom od 360“ s jednakomjernim 
znakovima zodijaka veličine od 30", a sa zakrivljenim, odnosno nejednakomjernim poljima. 
U njemu su sredstva oblikovno provedbenih snaga, planeti, svekolikom ili objektivnom 
podjelom, smješteni u svemirom obuhvaćeni prostor, zodijak, a pojedinačnom _ ili 
subjektivnom podjelom, nadnevkom, vremenom i mjestom rođenja obuhvaćeni prostor, u 
polja. Unutarnje isijavanje ukupnosti mogućih snaga, koje su u tom trenutku uzajamno 
povezuju i prožimaju, tvori ustroj aspektne mreže oblikujući, pritom, aspektne likove. 


Korijensko kozmogram, kao temeljni, prispodobljuje, u jezičnome izričaju prenesenoga 
značenja, ono što smo sa sobom donijeli na ovaj svijet svojim rođenjem, a trenutkom 
rođenja određuje se Ascendent (Ja-projekcija) i razmještaj svih polja, koje se u psihološkoj 
astrologiji izračunavaju prema Kochovu sustavu nejednakomjerne razdiobe polja, jer taj 
način izračuna prema mjestu i točnom vremenu rođenja stanovite osobe omogućuje 
umnogome točnija razlikovna psihološka razmatranja. Naime, značajke ovog kozmograma 
ukazuju na podatke o stanju naše svijesti, u smislu 'danje svijesti', prispodobljeno Suncem, 
odnosno svijesti i svjesnosti ili svjestitosti. Iz naše točke gledišta, sunčeva putanja opisuje 
zodijački krug i, shodno tomu, ispravno je prihvatiti ovakvo promišljanje kao temeljnu 
objektivnu okosnicu našega razvoja. Ovim kozmogramom, razmatrano u smislu svijesti i 
svjesnosti, mi svojoj ličnosti pristupamo posve razložno sa stanovišta potpunoma 
utemeljenom na razumu. To je područje koje i trenutna klasična psihologija pokušava 
dokučiti i razotkriti ali, u tom smislu, psihološka je astrologija, uz pripomoć drukčijeg 
pristupa kozmogramu, sposobna razumjeti osobu umnogome šire i dublje. 

Korijenski kozmogram u skladu s Jungovim tumačenjem ličnosti predstavljao uspavani 
ego (Ja), koji nerijetko vjerno oslikava našu ličnost, a prema kojemu smo onakvi kakvi smo 
odista u duši, a ne onakvi kakvima se, najčešće, predstavljamo izvanjskome svijetu. 


Kozmogram polja 


Kozmogram polja (KP), za razlika od temeljnoga, 
izračunava se i prikazuje, počevši od Ascendenta, s 
jednakomjernim poljima veličine _ od 30%, a sa 
zakrivljenim, odnosno nejednakomjernim znakovima 
zodijaka. Promatrano na ovaj način, zodijak ne vidimo 
kao krug, već kao elipsu u kojoj znakovi imaju različite 
veličine. Kroz kozmogram polja svijet sagledavamo 
nj | BE Ai subjektivno, s naše stvarne, zemaljske, točke gledišta. 


Mott ka mE. 
inka in | ML 


U U kozmogramu polja, aspektni se likovi često razlikuju, 
od onih u korijenskome. Naime, za mjerenje kutova, odnosno aspekata koje uzajamno tvore 
planeti, uzima se u obzir njihov položaj u poljima (ne znakovima) kozmograma, pa od tuda i 
razlika. Polja prispodobljuju okruženje, kojega su sastavnice stvarni i opipljivi čimbenici, 
činjenična stanja, skup okolnosti i pralika: s jedne strane priroda, civilizacija i društvene 
zajednice, a s druge njezini pojedinci. Potonji su oni koji, zasebno ili unutar manje skupine, 
neprestano utječu na nas jer su neodjelitom sastavnicom samoga životna tkiva. Stajalište 
okoline, spram stanovite osobe, onaj je čimbenik koji utječu na njezinu svijest i ona je, u 
stanovitoj mjeri, primorana reagirati - odazvati se, odgovoriti i prilagoditi se ili ne. Ovaj čimbenik, 
stajalište okruženja spram osobe, razvidan je u aspektnim likovima kozmograma polja. 


S obzirom da je kozmogram polja ključan za 'sada i ovdje', razvidno u korijenskome 
kozmogramu, možemo ga razmatrati kao poticaj za razvoj. U njemu se najupečatljivije 
očituje ono što u nas utiskuju oni koji nas neposredno okružuju - otac, majka, braća i sestre, 
rođaci, susjedi, učitelji i svi drugi iz naše okoline -, a to se ponajprije, uvjetovanjem i 
odgojnim djelovanjem društvene zajednice, odražava kroz naučeno ponašanje. Dakle, 
ukazujući na zahtjeve okruženja i njegovo ozračje, razotkriva čimbenike koji uzroče 
promjene našega ponašanja, naših postupaka. No, ne ukazuje na krajnji ishod, jer on ovisi o 
nama, odnosno ovisi o tomu kako i koliko dopuštamo tim čimbenicima da djeluju i utječu 
na nas, do koje mjere im dopuštamo da nas uvjetuju i oblikuju. Možemo se odupirati ili 
surađivati. Međutim, pod stanovitim okolnostima, i odupiranje i suradnja također mogu 
uzročiti promjene koje nisu bile naznačene i koje ne moraju biti razvidne u kozmogramu. 
Dakle, ovdje započinje sloboda. 


S duhovnoga stajališta to nikoliko ne ukazuje na bilo kakvu sputavajuću 'sudbinsku' 
predodređenost. Sva ograničenja koja sputavaju našu slobodu kretanja i djelovanja, ona su 
koja su nam prirođena i ona koja smo si sami nametnuli ili uvjetovali. Načelno, tu je uvijek 
kakvo slobodno područje, veće ili manje, kojim možemo upravljati i kojega možemo 
oblikovati našim znanjem i našom voljom. Ne samo da uvelike može utjecati na brzinu i 
kakvoću vlastita razvoja već, načelno, možemo razviti nove odlike i izvrsnosti koje nisu 
naznačene nigdje u kozmogramu. Imamo tu slobodu, a što je jedini zdravorazumski pristup 

astrologiji. Samo takvim pristupom uvijek ćemo biti sposobni oduprijeti se svakom pogled 
na svijet prema kojemu je sve što postoji uvjetovano i nužno određeno, neslobodno, 
neslučajno, što je odavna prevladano stanovište unutar kojega nas unaprijed određeni 
ustroj primorava da djelujemo na striktno određeni način, a što je dakako posve netočno. 
Okruženje je samo sredstvo iskušavanja neumitnosti životna tijeka, odnosno poprište 
zahtijeva i nametnutih pritisaka s kojima se moramo uhvatiti u koštac, izboriti se, ovladati 
njima, razviti se i stasati osnaženi i mudriji. Riječju, kozmogram polja ukazuje na 'podražajne 
čimbenike' okoline, i naš odziv njima - tijekom našega cjeloživotna razvoja. 


Poredba razlika 


Ustroj aspektne mreže korijenskoga kozmograma, stanovite osobe, 
ukazuje na urođena obilježja kao pretpostavke za ponašanje i 


neposrednu spoznaju života, dočim ustroj aspektne mreže 
kozmograma polja ukazuje na podražaje i poticaje okoline, kao 


> a = Šš čimbenike odgaja i preduvjete učenja ponašanja. Poredba ovih dvaju 

\ Sai ustroja aspektnih mreža razjašnjava nam za što stanovita osoba, kroz 

it -—I_A š svoje okruženje, s jedne strane dobiva potporu, a s druge strane biva 

s < m sputavana ili kočena. Ustroj aspektne mreže korijenskoga kozmograma 

& : po pokazuje što stanovita osoba želi otpočeti sa svojim životom pobuđena 
=[/5€ 


iz svoje nutrine, dočim je iz kozmograma polja razvidno je li ona kroz 
svoje okruženje u tomu dodatno poticana ili ne - dakle što treba ili mora učiniti sa svojim 
životom, prema nahođenju okoline. Vrlo mnogo ljudskih problema nastaje zbog sukoba i 
neslaganja između unutarnjega željeti i vanjskoga morati. Zadatak kozmograma polja jest to 
nam učiniti razvidnim. Otprilike oko četvrtine čovječanstva doživljava značajne poteškoće 
zbog pogrešne procjene okoline, napose svojih bližnjih, naime postoji znakovita razlika u 
ustroju aspektnih mreža u otprilike 25% kozmograma. Stoga, oni koji nisu vični uočiti 
istančane razlike, razmatranju i tumačenju kozmograma polja trebaju pristupa tek ako se on 
značajno razlikuje od temeljnoga kozmograma. 


Kozmogram polja možemo smatrati odlučujućim čimbenikom sadašnjosti, dakle i kao 
višesmjernom vremenskom mjerom i kao poticajem za daljnji razvoj. Pritom kozmogram polja 
ne ukazuje na krajnji ishod već na utjecaj, uvjetovanja i zahtjeve okoline kroz razvidnost snaga 
koje na nas djeluju, mijenjaju nas i oblikuju. Ovo nas, dakako, ne određuje toliko da unaprijed 
znamo kakvima ćemo postati, što ovisi ponajprije o nama samima, već koliko ćemo dopustiti 
snagama, koje djeluju na nas, da nas izmijene. Mi se možemo oduprijeti ili surađivati, a u tom 
međuodnosu možda možemo ishoditi promjene, koje niti su propisane niti se neizbježno 
javljaju. Ovdje uvelike dolazi do izražaja slobodna volja ličnosti. 


Kozmogram polja, kao cjelina, ukazuje upravo na ono što je Carl Gustav Jung odredio kao 
personu. To su uloge koje osoba odigrava u svojoj okolini, njezina vanjska pojavnost, odnosno 
kako nju sebi predočuju i doživljavaju svi drugi, a napose njezini bližnji. 

Kozmogram Mjesečeva čvora 


Kozmogram Mjesečeva čvora (KČ), izračunava se i 
prikazuje tako da na mjesto točke Ascendenta 
postavljamo uzlazni (sjeverni) mjesečev čvor iz 
korijenskoga kozmograma. Od tuda, u smjeru kazaljke 
na satu, do vrha 2. polja brojimo 30%, do vrha 3. polja 
također 30“ i tako za sva ostala polja. U ovomu 
kozmogramu, planeti i znakovi koji se u korijenskom 
kozmogramu nalaze u stanovitu polju sada bivaju 
drukčije razmješteni. Time, u sjenci, prikrivene 


podsvjesne motivacije postaju razvidnijima, za čije 
učinke nismo znali ili ih nismo prepoznali kao vlastite duboko unutarnja motivacije. 
U kozmogram Mjesečeva čvora imamo dvanaest polja ili područja u kojima sagledavamo 
dvanaest različitih motiva (ili više, ako je nekoliko planeta u polju). Želje koje imamo očituju 
se u dvanaest područja života i moramo ih moći razumjeti. 


Za razliku od ostalih dvaju kozmograma, u kozmogramu Mjesečeva čvora moguće je, do 
stanovite mjere, razmatrati svako polje kao zasebnost. Svaki pojedini položaj možemo 
odrediti kao takav. U tim životnim područjima susrećemo se s jedinstvenim zahtjevima. 
Čuvstveni dio koji ličnosti posebnost daje, prispodobljen Mjesecom, sposoban je sagledati 
cijeli svijet kao jednost, ali razumijevanje je posve subjektivno i nedostaje logike. Mjesec, koji 
prispodobljuje osjećaje i glavno je određenje nesvjesnoga, ne treba logiku. Narav njegovih 
zahtjeva nije ograničen sputavanjima i iznimkama: on je "Ja osjećam i želim". 

Sa stanovišta naše svijesti, kozmogram Mjesečeva čvora, zvan i zrcalni kozmogram, 
donekle je zbunjujući i nije baš 'opipljiv' - obrnut je poput zrcalne slike. Stoga i nastojimo 
potisnuti ili odbaciti, pretvoriti u sjenku, 'neprilične' sadržaj duboko u nesvjesno, a što se 
odražava u ovom kozmogramu. No najčešće, ti nam neprepoznati sadržaji uzroče nelagodu i 
zbunjuju nas. Katkad se također događa da neki od tih sadržaja nastaju bez jasno vidljiva 
uzroka, primjerice u snovima, a onda ih obično protumačimo na pogrešan način. 


U snovima, izobličenost u prostoru je rijetka, međutim vrlo je česta zabuna u vremenskom 
slijedu događaja. Prihvaćamo da je slijed događaja nalik onomu što se događa u snovima jer 
je naše, na razumu zasnovan, razumijevanje naviklo na to. Ali, primijenjeno na stvarni život, 
slijed ne mora biti isti. Katkad sanjamo štogod stvarno, što smo davno doživjeli, a katkad ono 
što smo sanjali kasnije postaje stvarnost. Iskrivljenost u vremenu, kojoj se lako možemo 
prikloniti, više je zbunjujuća nego vidna prostorna izobličenost. To je, također, povezano s 
učinkom zrcaljenja. Tada se stanovita, privremena, pitanja često pogrešno procjenjuju jer su 
činjenice u predodžbi ili zamišljaju, koje je ta osoba imala, prikazane u predmetno 
pogrešnome slijedu stoga što osobi izmiče stvarna veličina vremenske dimenzije. Primjerice, 
može vjerovati da određeni vremenski okvir vizije odgovara jednome danu, a u stvarnosti je 
minula već cijela godina. 


Mnogi psihički sadržaji za koje znamo da smo ih u životu doživjeli imaju drukčiji značaj u 
zrcalnoj zoni kozmograma Mjesečeva čvora, ili sjenci ličnosti, i pokazuju upravo one motive 
koje smo potisnuli jer ih smatramo pogrešnima pa ih ne možemo ispravno objediniti. To je, 
zapravo, problematika s kojom se suočavamo kada radimo s kozmogramom Mjesečeva čvora. 

U korijenskome kozmogramu, u odnosu na okruženje, Ascendent je Ja točka a Descendet 
Ti točka. Kroz ove dvije točke obuhvaćamo svoj Ja i sagledavamo kako projiciramo sami sebe, 
a kroz Ti sagledavamo druge, odnosno mi izražavamo svoje mišljenje o sebi i drugima. Ovo je 
mišljenje ono što određuje naše ponašanje kada susrećemo Ti. To je na razumu zasnovano 
mišljenje, odnosno izraženo svjesnim zamislima. Može se više ili manje razlikovati, ali u 
svakom slučaju, to je mišljenje kojega smo svjesni. lako se ne bavimo odveć opisom svojega 
Ja imamo stanovitu predodžbu sebe, samopoimanje, a ta predodžba određuje naš stav u 
uspostavi veza i odnosa. S druge strane, opis nam omogućuje da budemo opredijeljeni u 
izboru ljudi s kojima uspostavljamo veze i odnose. 


U kozmogramu Mjesečeva čvora Ti 'postaje' Ja i obrnuto, što znači da se u stvarnosti, u 
odnosu na korijensko kozmogram, ovaj sustav polja može smatrati obrnutim. Sustav 'desno- 
lijevo' sadrži unutarnje vrjednovanje: 'desno' znači 'lijevo' i obrnuto. 


No kako god, kozmogram Mjesečeva čvora uvijek ukazuje na sjenku ličnosti. Prema Jungu 
mi u sebi imamo sjenku, jedan nevidljivi dio bića, koji sadrži pogonsku silu, želje, projekcije i 
sadržaje, koji su teško dostupni našoj svijesti ili čak uopće nisu. Štoviše mi ih potiskujemo, jer 
su oni sa stanovišta životne svakodnevice 'neupotrebljivi ili čak opasni'. Često se ove sjenke 
opisuju kao negativne ili nepoželjne. Ovo područje nejasna obrisa u sjenci je svjetlosti naše 
svijesti, našega Sunca na koje se mi oslanjamo. Ali kada osoba odista otpočne postupno 
pregledavati odjeljke svojih sjenka i tamo opažati oprečnosti u cjelini ili u kakvomu svojstvu, 
tek je tada u mogućnosti započeti objedinjavati svoju ličnost. Istina, ona i tada potiskuje 
stanovite sadržaje, ali samo one za koje se još ne može u potpunosti opredijeliti i živjeti ih u 
svoj punoći. 

U ovom prostoru sjenka nalaze se sva pojedinčeva pritajena osjećanja, za čije se 
ostvarivanje on još ne zauzima, jer ih nije sagledao, prepoznao niti osvijestio. Ali, unatočtomu, 
ona nas određuju, iako većinom ne uviru svjesno u našu ličnost, već se pojavljuju kao reakcija 
naših nesvjesnih projekcija, nerijetko i kao podosobnosti. A one, projekcije, uzvratno izvana 
stupaju u naš život kao okolnosti, kao stanja, kao objekti, kao osobe ... Doimlju se poput neke 
vrste magnetne funkcije koja od tajnih želja, što ih mi potiskujemo, tvori privlačnu silu za 
stanja, okolnosti, pogodnosti i ljude, koji nas ka tomu usmjeravaju. Dakako, mi osjećamo kao 
da sve to dolazi izvana i ne pripada nama i, stoga, to izbjegavamo usvojiti - iako je to sve u 
nam pa iz nas i izvire. 


Upravo nam kozmogram Mjesečeva čvora može pružiti uvid u to. U njemu leži iskonska 
pretpostavka koju smo sami stvorili i potom potisnuli, a koja zapravo skrbi o našim životnim 
željama, žudnjama i očekivanjima koja imamo u svezi sa življenjem i koja bismo itekako voljeli 
ostvariti - dakako kada ih osvijestimo. 

Poredba korijenskog kozmograma 
s kozmogramom Mjesečeva čvora 


U našoj svijesti postoje znane nam motivacije, ali i druge koje ne 
prepoznajemo i koje mogu odrediti naše ponašanje čak i više od 
znanih. Dakako, prepoznavanje istih bilo bi pozitivno za naš razvoj, a 
jedan od načina da u tomu uspijemo poredba je položaja planeta u 


F 2 S korijenskome kozmogramu s onima u kozmogramu Mjesečeva čvora. 
4 je ra Za početak moramo razmotriti položaje planeta u znakovima, u 
k> if. \ korijenskome kozmogramu, jer su ove sile, koje smo donijeli sa 
X Si g sobom pri rođenju, djelotvorne i u kozmogramu Mjesečeva čvora. 
SIE # Zapravo, oni su naša 'momčad', ono s čime nastupamo. No, u 


kozmogramu Mjesečeva čvora možemo vidjeti motive s kojima se 
suočavaju sile prikazane u korijenskome kozmogramu. Ono što moramo učiniti jest sučeliti 
ih jednog s drugim, baš kao što je Ja sučeljen s Ti. Takvim viđenjem sve je dvojno i sve se 
može preokrenuti i pojaviti u obliku zrcalne slike. 


Moramo nastaviti kako slijedi: prvo trebamo ispravno protumačiti prispodobljeno 
značenja položaja planeta u znakovima i poljima u korijenskome kozmogramu, a povrh 
svega pokušati shvatiti kako djeluju i kako su motivirani unutar naše svijesti. Potom 
uspoređujemo dva kozmograma. Ako se dva položaja podudaraju u oba sustava, odnosno 
ako planet ostane u istom polju, tada nema promjena ili različitosti. U takvom slučaju 
duboko smo svjesni tih motivacija. 


Za približavanje ovakvom načinu tumačenja kozmograma trebamo usmjerenje kako se 
ne bismo izgubili u nerazumnim pretpostavkama. Postoji mjerilo koji se može koristiti kao 
pouzdano polazište: zapitajmo se 'pokriva' li osjećaj ili nas upućuje na ono što istražujemo, 
odnosno zapitajmo se je li uslijedila unutarnja reakcije ili ne. To je jedina važeća stvarnost 
kada uspoređujmo dva kozmograma na ovaj način. Ovdje oznake i pravila nisu važeće. Kada 
pokušavamo usporediti ove motivacije pomoću odrednica koje odgovaraju određenim 
sustavima vrijednosti, doživljavamo ih unekoliko zbunjujućima. Dobar primjer toga je 
astronaut koji pluta u svemiru. Za njega nema ni gore ni dolje. Jedina određenje je njegovo 
tijelo: gdje je glava gore i gdje su noge ispod. 


Zane Razvoj kroz prizmu triju 
9% e 
1. BS ge kozmograma 
N 
mi =; 4) 
= ata U cjelini, tri kozmograma pokazuju dinamičnu liniju u 
Pa 4 es še ; : 
 N- N I oni vremenskoj dimenziji, odnosno razvojnom mehanizmu. 
H <V h < A N77 4 Osoba se mora razvijati, slikovito kazano, poput biljke koja 
Ja: 


a4 SQ, 7 niče iz sjemena, cvjeta, donosi plod i naposljetku vene nakon 
' otpuštanja ploda u kojemu je, pak, sjeme osnova za izrastanje 
nove biljke. 

Biljke su također podložne procesu evolucije (poput životinja i ljudi). Ali u procesu evolucije 
ljudskih bića, osim biološkog razvoja, postoji nešto od mnogo veće važnosti: razvoj svijesti. 
Ovaj razvoj sastoji se uglavnom u promjeni svijesti o svijetu i našoj ulozi u njemu u skladu s 
procesom evolucije. Neki ljudi to čine nesvjesno primorani neumitnošću životna tijeka, 
dočim drugi pokušavaju surađivati ubrzavajući svoj razvoj i usmjeravajući ga prema 
određenom cilju. 


Tri kozmograma daju nam podatke o ovom procesu evolucije. Izražavajući ga u nekoliko 
riječi: kozmogram Mjesečeva čvora prispodobljuje prošlost, korijenski kozmogram 
prispodobljuje sadašnjost, a kozmogram polja prispodobljuje poticaje, ili zapreke, okoline 
glede napredovanja u razvojnu procesu. U kozmogramu Mjesečeva čvora sadržani su izvorni 
uvjeti koje smo sami stvorili i koji su uzrok određenih nadanja i želja koje bismo željeli 
ostvariti u životu. 


Svaka pritajena nada koju uočavamo kao naznaku u kozmogramu Mjesečeva čvora 
pobuđuje u nama stanovitu nesvjesnu želju, s posljedičnim prinudnim ponašanjem i 
odgovarajućim osjećajima krivnje što može postati pokretačkim čimbenikom u našemu 
životu. U stvarnosti vrlo malo znamo o automatskim mehanizmima i nesvjesnim osjećajima 
krivnje koji nas pogone na djelovanje. Kozmogram Mjesečeva čvora naznačuje obilježja 
razvijena u prošlosti koja sadrže nade i želje, a koja se očituju u sadašnjosti. 


Riječju: ono što donosimo rođenjem i kakvi jesmo u svojoj nutrini razvidno je u korijenskome 
kozmogramu rođenja, a ono što od života očekujemo razvidno je u kozmogramu mjesečeva 
čvora, dočim je ono što svijet očekuje od nas razvidno u kozmogramu polja. 


Kozmogram polja može se usporediti s procesom oblikovanja čega. Mišljenja i predodžbe 
koje okruženje ima o osobi su projekcije, uzorci, odgojne mjere itd., kojima ju želi oblikovati. 
Međutim, osoba također utječe na konačni 'izgled' tog budućeg oblika: razmjerno onomu 
koliko je svjesna svojih nadanja iz prošlost i stanja svoje zbilje u sadašnjosti toliko može 
utjecati na svoju budućnost. 


Stupanj prema kojemu se osoba može suprotstaviti (ili ne) utjecajima okoline ovisi o 
razini njezine svijesti. Dakle, može utjecati na proces oblikovanja, poraditi na njemu i, pod 
stanovitom okolnostima, može ubrzati taj proces ili ga zaustaviti. Stoga kozmogram polja 
nije obrazac budućega stanja osobe nego uzorak sila koje djeluju na nju i koji ju želi 
oblikovati za budućnost, a u pozadini je uvijek nešto što je osobi potrebno za njezin razvoj. 
Naznačuje okruženje kojemu se osoba 'prepušta' do određena stupnja i određene dobi, ali 
prema stupnju spoznaje svih svojih slojeva, ona može odrediti stupanj tog 'prepuštanja'. 


Psihološka astrologija može, do stanovite mjere, ponuditi neke smjernice koje mogu pomoći 
pri bržem i uspješnijem rješavanju čovjekove životne problematike naputivši ga na 
razumijevanje samoga sebe i opsega u kojem on razumije uzroke, prirodu i mehanizme vlastitih 
stavova i ponašanja, nudeći uvid u njegovu cjelovitost i predlažući putove za dalji razvoj. 

Ustroj psihe i odnos s kolektivno nesvjesnim 


Prilog razmatranju 1 


Ukupnost svjesnih i nesvjesnih sastavnica tvori psihu. Dakle, ona se 
sastoji iz dvaju osnovnih djelokruga: djelokruga svjesnog i djelokruga 
nesvjesnog. Oba su oprečna po svojim obilježjima ali se dopunjuju 
tvoreći jedinstvo psihe. Djelokrug svijesti je samo mali dijelak ukupnosti 
psihe. Slikovito kazana: svijest je poput maloga otoka u moru 
nesvjesnoga. lako je naš Ja samo jedna točka u središtu tog otoka, on 
zauzima središnje značenje u cijeloj našoj psihi, jer sva naša iskustva, 
kako izvanjskoga tako i unutarnjega svijeta, moraju proći kroz filtar našega Ja eda bi uopće 
bila opažana. Međutim, naša svijest može opažati i shvatiti samo mali broj sadržaja 
istodobno, ostali sadržaji ne nalaze se neposredno u svijesti, premda jedan njihov dio može 
svakog časa biti prizvana u svijest. Ovo područje zaboravljenih ili potisnutih sadržaja pripada 
individualnom iliti osobnom nesvjesnom. 


U daljem istraživanju nesvjesna života došlo se do pretpostavke da on, osim osobno 
nesvjesnoga, sadrži još jedan, dublji i prostraniji spoj nazvan kolektivno iliti zajedničko 
nesvjesno. Zajedničko nesvjesno dio je ponajprije, osobnog iskustva i sadrži opće, za cijelo 
čovječanstvo svojstvene naslijeđene oblike opažanja i razumijevanja, takozvane arhetipove. 
Oni predstavljaju ogromno duhovno nasljeđe ljudskoga razvoja. Oni su otisci općeljudskog 
iskustva stjecanoga tijekom tisuća godina u svojstvenim, uvijek ponavljanim okolnostima. 
Stoga se i pojavljuju u svijesti pojedinca kada se, u njegovu osobnu životu, ponovi jedna 
takva praokolnost. 

Jung je tvrdio da je nemoguće potpunoma spoznati psihu. Jednog dijele nje uvijek svo 
nesvjesni. Točnije rečeno, jedan njezin dio uvijek je uronjen u zajedničko nesvjesno, a koji 
teče poput potoka nakupljajući se na brani psihološkog ustroja. 


Zajedničko nesvjesno 


Ispod sloja osobnog nesvjesnog nalazi se gotovo beskonačno polje psihe 

zajednice. Zajednica sadrži povijest (i budućnost) psihičkoga sadržaja na 

razinama pojedinca, obitelji, plemena, nacije, etniče skupine, ljudskih i 

životinjskih prapredaka. Isto kako tijelo ima svoju povijest razvijanja, tako 

je i sveukupni psihički sadržaj zapisan u polje zajedničkog nesvjesnog, 

jednako kako je kolektivno nesvjesno utisnuto u polje kao središnja sila. 

Svijest ima mogućnost zanemarivanja ili usvajanja sadržaja nesvjesnog. Svaki pojedinac je 
uronjen u polje zajedničkog, što sa sobom nosi sposobnost za usvajanje sadržaja. Ako se 
nesvjesno zanemaruje ono ima mogućnost u potpunosti upravljati čovjekovim djelovanjem. 
Izuzmu li se sadržaji stečeni tijekom života, svijest ima otvoren put za uranjanje u bogati 
sadržaj psihičkoga nasljeđa. Zajedničko nesvjesno predstavlja ostvariv sadržaj psihičkog 
života pojedinca. Unutar cjelokupne populacije čovječanstva, nalaze se istovjetni motivi koji 
su u većoj ili manjoj mjeri obojeni osobnim sadržajem. Psihološki gledano, zajedničko 
nesvjesno je činjenica čovjekova psihičkog života, stoga se pojam primjenjuje za psihički 

sadržaj pojedinca koji nije stečen tijekom života. Dakako, raznolike kulture su imale vlastite 
predodžbe koje odgovaraju Jungovoj zamisli, no i sa znakovitim razlikama. Najpoznatije 
analogije su Aristotelov eter (zračenje, isijavanje) i alkemijski (populariziran teozofijom) 
astral (lat. astrum - zvijezda). Općenito rečeno, zajedničko nesvjesno je polje pamćenja 
utisnuto u beskonačnu energiju etera odnosno akaše, i u neprestanu je međudjelovanju s 
čovjekovim cjelokupnim psihičkim sadržajem. Važno je naglasiti da polje pamćenja na sadrži 
samo prošlost, već i sadašnjost i budućnost. 


U središtu svijesti nalazi se Ja. Ono što opažamo, sadržaj kojeg smo svjesni (> 
obrađuje Ja. Dakle Ja se sastoji od svjesnih opažanja, misli, osjećaja, —HL 
predočenih si slika, dojmova itd. Širenjem znanja odnosno svjesnosti, Ja 
stječe uvide omogućavajući joj širi izbor, Ja odabire čega će biti svjesna, odnosno na što će 
se svijest usredotočiti. 


Svijest 


Svijest odnosno svjesnost je glavni produkt Ja. Kada je svijest svjesna Ja, 
onda je Ja samosvjesno. Samosvjesnost, odnosno svijest o sebi, sprječava 
raspršenje svijesti i gubljenje u automatizmu misli, osjećaja, tjelesnih odraz 
u svijesti, osjećaja izazvan opažanjem ili spoznajom čega, doživljaja itd. 
Samosvjesnost sprječava čovjekovu nevoljnost. Promatranjem npr. 
običnog bijelog zida sa svjesnošću o sebi i bez svjesnosti o sebi, možemo 
steći dva različita dojma. U prvom slučaju jasno se sjećamo sebe i bijeloga 
zida pa bez problema osjećamo to iskustvo i lagano se možemo vratiti u 
njega, dočim se u drugom slučaju sjećamo jedino bijeloga zida koji će se vremenom raspršiti 
u izmaglici nevažnih sjećanja. Biti svjestan znači - biti svjestan sebe. Suvislom povezanosti 
misli i čuvstava, samosvjesnost ima najbolje preduvjete za ostvarenje. Nadalje, važno je 
napomenuti da su Jung i drugi potvrdili vlastitim iskustvom i istraživanjima da svijest postoji 
neovisno o tijelu. 


Persona 


Izvorno značenje grčke riječi persona znači maska. Ona je uzajamna 
suglasnost između unutarnjeg i vanjskog svijeta. Temelj persone je utvrđen 
već s 5-6 godina. Uloga koju smo preuzeli od društva zauzima bitno mjesto 
u personi. Dojam o sebi kojeg održavamo i želimo ostaviti u vanjskom 
svijetu je glavna funkcija persone. 


€ 


To je uloga koju društvo daje nekoj osobi ili dio njezina sustava prilagođavanja svijetu. To je 
javna osoba, koja ne mora ima mnogo veze s pravom ličnosti osobe. Ona, za Junga, 
predstavlja odsječak kolektivne slike i upravo zbog toga ima u sebi skrivenu moć koja ljude 
navodi u zabludu da izjednačavanje s njom predstavlja pojedinca. Problem znači nastaje ako 

se osoba poistovjeti sa svojom personom. Ako se Ja poistovjeti s personom, što nije 
rijetkost, svijest ime uzak izbor djelovanja. Njezin ustroj nije prilagodljiv pa takva osoba 
provodi svoj život unutar svog 'životnog sadržaja', svog scenarija koji osobu čini uvjetovano 
određenom. Društvene uloge osobi predstavljaju jedinu mogućnost djelovanja. Suština 
osobe živi u sjeni persone umjesto da persona živi u sjeni suštine. Znači Persona je ono što 
osoba nije ali što drugi pa i ona sama misli da jest. Personu kao masku kolektivne psihe tvore 
sučimbenici koji su zajednički ali je zaseban način na koji ih pojedinac povezuje u svoj ustroj. 
Persona je uvijek jednaka. 


Ako ne uslijedi poistovjećivanje pojedinca s personom, može da vidjeti pozitivna strana iste, 
a to je da persona korisno služi osobi u svakodnevnu životu. | to tako što ga zaštićuje od 
ranjivog otvaranja sebe drugima. Zdrava persona je prilagodljiva i uspješno uravnotežuje 
izvanjske i unutarnje potrebe. Ona ima svoje arhetipsko podrijetlo u oblikovanju i jasnom 
izražavanju ustrojstva psihe. 


Osobno nesvjesno 
Freudova psihoanaliza je započela sa proučavanjem osobnog nesvjesnog. Fo 
Ono graniči s Ja i personom. Ispunjeno je sadržajem, stečenim tijekom E 
života, koji je potisnut, zanemaren ili prezren. Ono je i sjedište Jungovih 2) 


kompleksa koji se ponašaju poput zasebnih, samostalnih i neovisnih e Ž 
dijelova psihe. Organizirani skup misli, osjećaja, sjećanja, vizija itd. privučen Ta 
magnetski središtem stvara kompleks koji utječe na život pojedinca. _) 
Primjerice, kompleks majke sadrži svaku viziji, misao, dojam, osjećaj itd., 

koji je povezan s majkom ili likom majke. Psihički život osobe je gotovo podređen ulozi majke 
iosobe na koje je projiciran sadržaj kompleksa majke. Traume ili neprestani negativni utjecaj 
stvaraju kompleks. Tijekom života Ja je u neprekidnoj, zavisnoj, dvosmjernoj vezi s osobnim 
nesvjesnim. Sadržaj osobnog nerijetko nijansira oblik kolektivno nesvjesnog. 


Jastvo 


Središnje arhetipsko ustrojstvo, sveukupnost psihe naziva se Jastvo. 
Cjelovitost, jedinstvo i ravnoteža su pridjevci koji se pridodaju možda i 
najvažnijoj činjenici čovjekova psihičkog života. Jastvo je središte, jezgra i 
cjelokupni okvir koji omogućuje prijelaz iz svjesnog u nesvjesno i obrnuto, 
čineći i središte i rub jedinstvenim u onomu što jest, cjelini nečeg što 
postoji, onomu što je posebno u stvarnosti ili u svijesti - biće. Samorazvojem 
i upoznavanjem izvanjskog i unutarnjeg, svjesnog i nesvjesnog, persone i sjenke, Jastvo 
postaje prijenosnom silom iz središta kojeg izvire cjelokupni psihički život, iz malene točke 
koja ujedinjuje cijelu psihu u krug. Cilj čovjekova psihičkog razvoja je objedinjavanje Jastva. 
Vječna je dubina kruga, jer Jastvo dodiruje ono najuzvišenije i beskrajno u nama. Unutarnja 
vatra koja izvire iz njega nadilazi svaku zasebnu želju, misao ili osjećaj, i spaja se s uzvišenim 
izvorom. Jastvo je numinosum (božanski nadahnjujuće) rekao bi Jung, iskustvo ravnoteže 
između dobra i zla, radosti i tuge, svjetlosti tame ima presudan utjecaj na osobu, nastojanje 
postignuća objedinjavanja dvojne prirode u jedinstvo Jastva. 


SA Razrada, preinaka i prilagodba - Ivica Matijević AVA 


(c) Zagreb, 1970.- 2023. 


Prihološka 
vfiGoJOJIFO 


Sjenka, iako često nevidljiva, nerazdvojno je vezana za nas, jer pripada 
jedinstvu naše ličnosti. Sjenka je naša 'druga strana' ili tamni brat' u nama. 
Ona predstavlja arhetipski lik koja se u predodžbi primitivna čovjeka 
pojavljuje i danas, prispodobljena u raznim oblicima. Ova naša druga 
strana, koja je iz moralnih, estetskih ili iz bilo kojih drugih razloga odbačena 
od naše svijesti kao neprihvatljiva, jer se suprotstavlja svjesnom načelu, nije 
ništa drugo doli jedna ili više od onih nižih funkcija koje zajedno s nadređenima predstavljaju 
osnovu psihičkog života. 


Sa svojom sjenkom čovjek se može svesti na unutarnjem, simboličnom, ili izvanjskom, 
konkretnom planu. U prvom slučaju sjenka se pojavljuje u sadržaju snova, primjerice, kada 
se prikazuje kao neki lik s određenim obilježjima. U drugom slučaju to može biti lik iz našeg 
najbližeg svjesnog kruga, kao što je stariji brat, sestra, prijatelj itd. Ovi oblici sjenke, dalje, 
mogu proizlaziti iz našeg osobnog ili kolektivnog nesvjesnog. U prvoj polovini života sjenka 
je najčešće individualno nesvjesnog porijekla, ona je tada donekle 'tanka', mnogo se lakše 
podnosi, a i otkriva. U drugoj polovini života ona postaje sve 'gušćom' i ako se osoba nije 
njome ranije uopće bavila, postaje sve teže podnošljiva i predstavlja sve težu prepreku u 
razvoju njezina Ja. Sjenka se sastoji od niskih poriva i svih želja, težnji, crta osobina itd., koje 
su neuskladive sa sviješću osobe. Persona je zamaskira i stoga ona, sjenka, nije vidljiva u 
izvanjskome svijetu, ali ako ostane potisnuta, izravno ili neizravno, sjenka suočava svijest 
osobe da je prizna. Projicirana, ona postaje opakost ili mrski neprijatelj. ,,Svako je progonjen 
od svoje sjenke i što je ona manje otjelotvorena u svjesnom životu pojedinca, utoliko je 
tamnija i gušća“, kaže Jung. 

Međutim, on ne smatra da sjenka predstavlja uvijek nešto negativno za osobu. Naprotiv, 
ona često ima pozitivnu vrijednost koja je do trenutka susreta sa sviješću počivala skrivena 
u nesvjesnom, prigušena ostalim funkcijama. Stoga, ona je istodobno i zlata vrijedan dio 
ustroja jer predstavlja put do cjelovitosti. Osvješćujući nju, upoznajemo zasjenjeni dio psihe, 
što ishodi širenjem odnosno utvrđivanjem Jastva. Sjenka je upotpunjujući dio ustrojstva 
Jastva. Suočiti se sa Sjenkom - znači bespoštedno i kritički postati svjesnim svojega bića. 


Riječju, prema Jungu, izvanjski svijet je istovjetan unutarnjem, iako se očitovanja izvanjskoga 
svijeta katkad nazivaju - sudbinom. 

Samopoimanje i razvojni procesi kozmograma polja 


Prilog razmatranju 2 


Svi znamo da je slika o sebi, predodžba koju svi stvaramo o sebi, u klasičnoj astrologiji, 
povezana s položajem Sunca i njegovim aspektima koje tvori s ascendentom. Sunce je 
čimbenik poosobljenja, a ascendent slika ili 'krinka' ličnosti, odnosno osobnosti ili izvanjske 
pojavnosti koju projiciramo u okruženje s nizom uloga koje u tom okruženju odigravamo. 


Kozmogram polja čini korak naprijed i dopušta nam promatrati kozmogram (nas) s gledišta 
drugih, svijeta koji nas okružuje. S obzirom da se izračunava iz karte rađanja, ali ne iz 
zodijaka (znakova od 30 stupnjeva) nego polja (od 30 stupnjeva), povezana je sa 
samopoimanje pojavnosti, slikom o sebi u skladu s očekivanjima svijeta oko nas. To je ono 
kakvim nas drugi odista vide i doživljavaju, drugim riječima, dijete se razvija i obrazuje u 
skladu s tim, odnosno u ovisnosti od očekivanja roditelja, učitelja i sl., jer oni ne opažaju i 
doživljavaju njegov lik na način kako je naznačeno u njegovu korijenskome kozmogramu, 
koji je naznakom dubokih životni motivacija na sebi svojstven način, prema svojemu viđenju 
svijet i svega u njemu sadržanom. 


Sunce prispodobljuje umnu snagu svijesti o sebi, ali za cjelovitu ličnost potrebna je 
ravnoteža između čuvstava ili svijesti o drugima (Mjesec) i samopouzdanje koje stvara 
svijest o tjelesnosti (Saturn). Zdrava slika o sebi ovisi o ravnoteži triju Ja čimbenika ličnosti, 
a koja ličnosti posebnost daje. Već prema njihovu položaju u znakovima, poljima i aspektima 
može prevladavati slika o sebi više usmjerena na uspjehe upravljanja materijalnim dobrima, 
ili na čuvstveno međudjelovanje u ljudskim dobrima, ili na vodstvo u stvaranju novih putova. 


Polja su od iznimne važnosti za stvaranje ove slike o sebi, napose unutarnja zamjedba 
planeta smještenog na vrhu polja ili njegovu začetnu području, gdje je osiguran odziv 
okruženja a dijete se već od trenutka rođenja 'obrazuje' u najboljem mogućem očitovanju 
energije, za razliku od položaj na najnižoj oznaci. To vodi do zaključka da je, od samoga 
početka, Ja-planet najbliži vrhu onaj koji dobiva više 'pljeska' tako da samopouzdanje, u 
njegovoj funkciji, djeluje kao čimbenik objedinjavanja ličnosti. Slika o sebi uvelike ovisi o Ja- 
planetima koji su najbliži vrhovima polja. 

Što se događa kada Ja-planeti (Sunce, Mjesec, Saturn) 'dobiju' ili 'izgube' aspekte u 
kozmogramu polja? Samopoimanje ne odgovara onomu kakvom se osoba doživljava, a veliki 
dio životnih kriza uključuje otkrivanje tko je ona odista što to nerijetko nema nikakve veze s 
načinom na koji je osoba odgajana i poučavana. 


Kozmogram polja daje nam naznake o načinu kojim tumačimo svijet. Sadašnjost, 'ovdje i 
sada', kao i ukupnost mogućnosti osobe odražavaju se u korijenskom kozmogramu. 
Potporanj mudrosti prošlosti (minula vremena) odražava se u kozmogramu mjesečeva 
čvora, gdje je razvidan ustroj starih navika i obiteljskih ponašanja (obiteljsko stablo) koje 
može utjecati na trenutni život, napose ako nisu osviješteni. 


No, rođenje se zbiva u određenoj zemlji, gradu, susjedstvu, obitelji, kulturi, i to je okruženje 
koje odgaja dijete tako da može postati korisnom odraslom osobom unutar zajednice. | tu 
je znakovit kozmogram polja u kojemu su razvidne osobe koji odgajaju i poučavaju dijete, 
što čine na temelju i u skladu s načinom na koji vide i doživljavaju njegovu ličnost. 


SA Razrada, preinaka i prilagodba - Ivica Matijević AVA 


(c) Zagreb, 1970.- 2023. 


Prihološka 
vfiGOJOJIFO 


Činjenica da je u KP-a dijete umnogome više ovisi o obrazovanju nego li u KK-u. Kozmogram 
polja prispodobljuje prilagodbu očekivanjima okoline koja najčešće ne odgovaraju 
unutarnjoj stvarnosti osobe. Stoga je ovaj kozmogram, nerijetko, umnogome više povezan 
s odabirom zvanja - prilagodbi zahtjevima vanjskog svijeta - nego li je to korijenski 
kozmogram. 

Aspektni likovi koji se oblikuju u kozmogramu polja, a kojih nema u korijenskome 
kozmogramu, su vještine i umijeća stečena kroz obrazovanje kao djetetova sredstva koja se 
smatraju najprikladnijima za njegov razvoj. Stoga, kozmogram polja s više aspektnih likova 
ukazuje na velike zahtjeve vanjskog svijeta koji, ako su dobro usmjereni ili ih je osoba 
svjesna, pomažu u postizanju predloženih životnih ciljeva, ali mogu biti i izvorom 
zdravstvene probleme jer koristite 'energetski udio' kojega nema u korijenskome 
kozmogramu. 


Nasuprot tomu, ako KP-a ima manje aspektnih likova, osoba se osjeća obezvrijeđenom jer 
nije naučena koristiti ukupnost svojih mogućnosti sadržanih u KK-u. Ako su oba kozmograma 
gotovo ista, iako s početka nema sukoba, osoba mora razviti visoku svijest o svojoj životnoj 
motivaciji kako ne bi postala vlastitim promašajem i ostala u okvirima istog. 


Astro-Nex je računalni program za izračun i crtanje svih 
kozmograma i prikaza prema API načinu, odnosno Huberovu 


ist trologiji E ; Zo 
pristupu astrologiji. = mes" 
Lako ga je preuzeti i jednostavno instalirati, a ima vrlo «+ i. JA 
prijateljsko korisničko sučelje s mnogo korisnih i naprednih - pj 
značajki. On je besplatan uslužni program. = 

Preuzeti na sljedećoj poveznici: Astro-Nex : besplatan astrološki program 

